[{"text_idx": "#000002", "text": "Reference al la lastsabata Malferma Tago en Roterdamo ni prezentas la sonscenon pri la inau\u0306guranta la Tagon programero dedic\u0302ita al la Libroservaj Novaj\u0302oj gvidita de Ionel Onet. Proksimig\u0302as la jarfinaj festoj ne prokrastu viajn mendojn konsultante la adreson: La komencaj aktualaj\u0302oj rilatas al la komencig\u0302anta hodiau\u0306 en Londono labora renkontig\u0302o de la gvidantoj de NATO-s\u0302tatoj kaj al c\u0302iam pli populara hejma edukado. La sciencbultena temo rilatas al polaj esploroj pri ultrasonoj en la historiaj instrumentoj. Muzike akompanas nin J\u0302omart per sia kanzono \u201eLa nokta gasto\u201d, la akompana foto prezentas Ionel Onet komence de la prezento de la libroservaj novaj\u0302oj de UEA. Tradicie ni disponigas paralele legeblajn kaj au\u0306deblajn tekstojn el nia elsendo en unuopaj rubrikoj de nia pag\u0302o, hodiau\u0306 t.e. estas \u201enovaj\u0302oj\u201d kaj \u201esciencaj informoj\u201d. Ili faciligas efike altigi la au\u0306dokomprenon kaj parolkapablon, uzu do mem kaj rekomendu al aliaj. Ni g\u0302ojas, ke tiun nian servon imitas nun ankau\u0306 uea.facila. En la rubriko \u201eAntau\u0306 la mikrofono\u201d au\u0306deblas eksterelsende la sondokumento pri libroservaj novaj\u0302oj dum la au\u0306tuna Malferma Tago. La elsendo estas au\u0306debla ankau\u0306 en jutubo c\u0302e la kanalo Espero2009: "}, {"text_idx": "#000003", "text": "Koran dankon pro la programero pri la Libroservaj Novaj\u0302oj gvidita de Ionel Onet. Tio certe memorigu nin pri la venonta Zamenhof-tago kiu estas samtempe Tago de la Esperanto-libro kaj de la Esperanto-kulturo. Kompreneble, estas grave, ke ni ac\u0302etu Esperanto-verkojn ne nur jarfine sed ankau\u0306 dum la tuta jaro. Apartan dankon ankau\u0306 pro la sciencbultena programero. Mi c\u0302iam s\u0302atas tiun rubrikon. Cetere, mi neniam antau\u0306e au\u0306dis pri la produktado de ultrasonoj per historiaj kaj nuntempaj instrumentoj. Interese!"}]